PRIMĂRIA ȘI CONSILIUL LOCAL AL

COMUNEI SÂNTĂMĂRIA-ORLEA

ANUNȚĂ

Orice persoană care dobândește imobile și teren are obligația de a depune o declarație de impunere în termen de 30 de zile, inclusiv, de la data dobândirii acestora. Declarația trebuie însoțită de următoarele acte:

* actul de dobândire a proprietății terenului în original și copie;
* planuri/schițe cadastrale în original și copie.

Pentru orice teren căruia i se modifică categoria de folosință, persoana fizică are obligația de a depune o declarație privind modificarea folosinței acestuia în termen de 30 de zile, inclusiv , de la data modificării categoriei de folosință.

Obligația de a depune declarația fiscală revine deopotrivă și contribuabililor care înstrăinează teren.

Declarațiile fiscale se depun în termen de 30 de zile de la data apariției oricăreia dintre următoarele situații:

* intervin schimbări privind domiciliul fiscal al contribuabilului;
* se realizează modificări ce conduc la recalcularea impozitului pe teren datorat;
* intervin schimbări privind situația juridică a contribuabilului, de natură să conducă la modificarea impozitului pe teren.

Obligativitatea depunerii declarațiilor de impunere revine și contribuabililor care se încadrează într-una din categoriile de facilități și scutiri de la plata impozitului datorat.

În cazul în care ultima zi de depunere este zi nelucrătoare, declarația fiscală se consideră a fi depusă în termen dacă se face în ziua lucrătoare imediat următoare termenului de depunere.

**Relații suplimentare la telefon : 0254/770630 .**